**დანართი №1**

*საქართველოს ეროვნული ბანკის პრეზიდენტის 2022 წლის 25 მარტის ბრძანება №31/04 - ვებგვერდი, 28.03.2022 წ.*

**სესხის მომსახურების მაქსიმალური კოეფიციენტები**

|  |  |  |
| --- | --- | --- |
| **ყოველთვიური წმინდა შემოსავალი (ლარი ან მისი ეკვივალენტი უცხოური ვალუტით)** | **სესხი უცხოური ვალუტით**  **(გარდა იმ შემთხვევისა, თუ შემოსავალიც იმავე ვალუტაშია)** | **სესხი ლარით**  **(ან უცხოური ვალუტით თუ მსესხებლის შემოსავალი იმავე ვალუტაშია)** |
| <1,500 | 20% | 25% |
| >=1,500 | 30% | 50% |

**შენიშვნა 1:** თუ მსესხებელს აქვს შემოსავალი/სესხი რამდენიმე ვალუტაში, უნდა მოხდეს პროპორციულად შეწონილი კოეფიციენტების მისადაგება. თავდაპირველად ყველა ვალუტაში ხდება სესხის ყოველთვიური გადასახდელის შეფარდება იმავე ვალუტის  შემოსავალთან. თუ რომელიმე ვალუტაში სესხის მომსახურების კოეფიციენტი ირღვევა, ამ შემთხვევაში, სხვა ვალუტებში დანართ №1-ით განსაზღვრული დარჩენილი ლიმიტი გაითვალისწინება სესხის მომსახურების კოეფიციენტის დათვლისას.

**შენიშვნა 2:** სესხის გამცემ ორგანიზაციას შეუძლია, დააკმაყოფილოს სესხის მომსახურების კოეფიციენტის შესაბამისი ზღვრები იმ ვადიანობაზე დათვლით, რა ვადაზეც მსესხებელს ექნება ვალდებულებების უპირობოდ გახანგრძლივების უფლებამოსილება ნებისმიერ დროს სასესხო ხელშეკრულების მოქმედების პერიოდში ამ დებულების მე-3 მუხლის მე-6 პუნქტით განსაზღვრული მაქსიმალური ვადიანობის დაცვით და, ამასთან, გახანგრძლივებისას სესხის გამცემმა ორგანიზაციამ მსესხებელს არ უნდა დააკისროს დამატებითი ხარჯი და სასესხო ხელშეკრულების სხვა პირობები უნდა დარჩეს უცვლელი.